1:8 Le Asa emoloa Josafate. Le Josafate emoloa Joram. Le Joram emoloa Uzia. 5 Jesu, yo e leng morutisi yo mogolo go gaisa barutisi botlhe ba batho, o ne a dirisa Dikwalo fa a ruta. (Math. 21:13; Joh. 6:45; 8:17) O ne a sa bue se se tswang mo go ene mme o ne a bua se se tswang kwa go yo o mo romileng. (Joh. 7:16-18) Ke sone sekao se re se latelang. Ka jalo, se re se buang mo bodireding jwa ntlo le ntlo kana fa re tshwere dithuto tsa Baebele se tshwanetse go tswa mo Lefokong la Modimo. (2 Tim. 3:16, 17) Ga go na sepe se re ka se buang ka botlhale jwa rona se se ka nnang le matswela le go nna maatla jaaka Dikwalo tse di tlhotlheleditsweng. Re tshwanetse go dirisa Baebele e le yone ya konokono. Le fa ntlha e ka tswa e le efe e re batlang gore moithuti a e tlhaloganye, tsela e e molemolemo e re ka e dirisang ke go dira gore a bale se Baebele e se buang ka kgang eo.—Bala Bahebera 4:12.